CELEX: 32018D1552
Language: da
Date: 2018-09-28 00:00:00
Title: Rådets afgørelse (EU) 2018/1552 af 28. september 2018 om den holdning, som på Den Europæiske Unions vegne skal indtages i samarbejdsrådet nedsat ved partnerskabs- og samarbejdsaftalen mellem De Europæiske Fællesskaber og deres medlemsstater på den ene side og Republikken Aserbajdsjan på den anden side, til vedtagelsen af prioriteringer for partnerskabet mellem EU og Aserbajdsjan

17.10.2018   
               
               
                  DA
               
               
                  Den Europæiske Unions Tidende
               
               
                  L 260/20
               
            
         RÅDETS AFGØRELSE (EU) 2018/1552
         af 28. september 2018
         om den holdning, som på Den Europæiske Unions vegne skal indtages i samarbejdsrådet nedsat ved partnerskabs- og samarbejdsaftalen mellem De Europæiske Fællesskaber og deres medlemsstater på den ene side og Republikken Aserbajdsjan på den anden side, til vedtagelsen af prioriteringer for partnerskabet mellem EU og Aserbajdsjan
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 37,
         under henvisning til traktaten om Den Europæiske Unions funktionsmåde, særlig artikel 207 og 209, sammenholdt med artikel 218, stk. 9,
         under henvisning til forslag fra Europa-Kommissionen og Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Partnerskabs- og samarbejdsaftalen mellem De Europæiske Fællesskaber og deres medlemsstater på den ene side og Republikken Aserbajdsjan på den anden side (1) (»aftalen«) blev undertegnet den 22. april 1996 og trådte i kraft den 1. juli 1999.
                  
               
                     (2)
                  
                  
                     I henhold til aftalens artikel 81 kan samarbejdsrådet nedsat ved aftalen vedtage passende henstillinger med henblik på at opfylde målene for aftalen.
                  
               
                     (3)
                  
                  
                     Samarbejdsrådet vedtager henstillingen om prioriteterne for partnerskabet mellem EU og Aserbajdsjan ved skriftlig procedure.
                  
               
                     (4)
                  
                  
                     Det er hensigtsmæssigt at fastlægge den holdning, som på Unionens vegne skal indtages i samarbejdsrådet til vedtagelsen af prioriteterne for partnerskabet mellem EU og Aserbajdsjan —
                  
               VEDTAGET DENNE AFGØRELSE:
         
            Artikel 1
            Den holdning, som på Unionens vegne skal indtages i samarbejdsrådet nedsat ved partnerskabs- og samarbejdsaftalen mellem De Europæiske Fællesskaber og deres medlemsstater på den ene side og Republikken Aserbajdsjan på den anden side til vedtagelsen af prioriteringer for partnerskabet mellem EU og Aserbajdsjan, baseres på det udkast til samarbejdsrådets henstilling, der er knyttet til denne afgørelse.
         
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 28. september 2018.
            
               
                  På Rådets vegne
               
               M. SCHRAMBÖCK
               
                  Formand
               
            
         
         
            (1)  EFT L 246 af 17.9.1999, s. 3.
      
      
         
            UDKAST
            HENSTILLING Nr. 1/2018 FRA SAMARBEJDSRÅDET EU-ASERBAJDSJAN
            af …
            om prioriteterne for partnerskabet mellem EU og Aserbajdsjan
            SAMARBEJDSRÅDET EU-ASERBAJDSJAN HAR —
            under henvisning til partnerskabs- og samarbejdsaftalen mellem De Europæiske Fællesskaber og deres medlemsstater på den ene side og Republikken Aserbajdsjan på den anden side (1), særlig artikel 81, og
            ud fra følgende betragtninger:
            
                        (1)
                     
                     
                        Partnerskabs- og samarbejdsaftalen mellem De Europæiske Fællesskaber og deres medlemsstater på den ene side og Republikken Aserbajdsjan på den anden side (»aftalen«) blev undertegnet den 22. april 1996 og trådte i kraft den 1. juli 1999.
                     
                  
                        (2)
                     
                     
                        I henhold til aftalens artikel 81 kan samarbejdsrådet vedtage passende henstillinger med henblik på at opfylde målene for aftalen.
                     
                  
                        (3)
                     
                     
                        I henhold til aftalens artikel 98 skal aftalens parter træffe alle fornødne almindelige eller særlige foranstaltninger til at opfylde deres forpligtelser i henhold til aftalen og drage omsorg for, at aftalens mål virkeliggøres.
                     
                  
                        (4)
                     
                     
                        Ved revisionen af den europæiske naboskabspolitik blev det foreslået at indlede en ny fase med gensidigt engagement med partnerne for at øge ejerskabsfølelsen hos begge parter.
                     
                  
                        (5)
                     
                     
                        Den Europæiske Union og Aserbajdsjan ønsker at konsolidere deres partnerskab ved at fastlægge en række prioriteter for perioden 2018-2020 med henblik på at støtte og styrke modstandsdygtigheden og stabiliteten i Aserbajdsjan.
                     
                  
                        (6)
                     
                     
                        Parterne i aftalen er derfor blevet enige om teksten til prioriteterne for partnerskabet mellem EU og Aserbajdsjan, der understøtter gennemførelsen af aftalen og koncentrerer samarbejdet om fælles interesser, der er fastlagt i fællesskab —
                     
                  VEDTAGET DENNE HENSTILLING:
            
               Artikel 1
               Samarbejdsrådet henstiller, at aftalens parter gennemfører de prioriteter for partnerskabet mellem EU og Aserbajdsjan, der er fastsat i bilaget (+).
            
            
               Artikel 2
               Denne henstilling træder i kraft på dagen for vedtagelsen.
            
            
               Udfærdiget i Bruxelles, den
               
                  
                     På samarbejdsrådets vegne
                  
                  
                     Den Europæiske Union
                  
                  
                     Republikken Aserbajdsjan
                  
               
            
            
               (1)  EFT L 246 af 17.9.1999, s. 3.
            
               (+)  
            
                        +
                     
                     
                        ST 11898/18.